Albummet var hovedsageligt indspillet på Gilmours ombyggede husbåd, ''[[Astoria (studie)|Astoria]]''. Produktionen blev påvirket af den vedvarende juridiske strid mellem Waters og bandet, eftersom Waters ejede rettighederne til Pink Floyd-navnet, som ikke blev løst før et par måneder efter albummets udgivelse. I modsætning til de fleste andre Pink Floyd-album har ''A Momentary Lapse of Reason'' intet centralt tema og er i stedet en samling af rocksange hovedsageligt skrevet af Gilmour og musikeren [[Anthony Moore]]. Selvom albummet modtog meget blandede anmeldelser og blev hånt af Waters, solgte det hurtigt mere end bandets tidligere album ''[[The Final Cut (album)|The Final Cut]]'' takket været en enormt succesfuld verdensturné. ''A Momentary Lapse of Reason'' er blevet tildelt [[Certificering af musiksalg|multi-platin]] i USA.
Musik